舟行樊港望竹間石上李花盛開
作者：薛季宣
朝代：宋

paragraphs: 天下清且奇，無過竹與石。
安得皎然者，素質照人白。
靜立笑東風，篁岡蟠罅隙。
望之輕以明，儼似雪初積。
青草鬭欣欣，不比梅花坼。
矯首不可到，獨自憑空碧。
翠帷篠青青，巖崿正虛席。
我疑辟俗翁，方外友三益。
又是秦帝宮，傳視相如璧。
人情不易知，幽致矧可射。
相從知未能，灰心從此畫。